### Resume

Region Syddanmark og Sydtrafik har besluttet at indføre gratis [adresse] til unge med ungdomskort i det kommende skoleår. Formålet med [adresse] er at styrke tilbuddet i den kollektive trafik, således at flere borgere kan få adgang til den kollektive trafik. For at Regionens forsøg skal komme unge i Vejle Kommune tilgode, kræver det, at Vejle Kommune indfører [adresse]. Teknik & Miljø anbefaler, at Vejle Kommune indfører [adresse] i en forsøgsperiode svarende til det kommende skoleår august 2022 til udgangen af juni 2023.

### Sagsfremstilling

Plustur er et produkt som Sydtrafik implementerede i 2020. Plustur er en form for flextur, men passageren kan kun rejse fra en adresse til et foruddefineret stoppested, hvor der opnås forbindelse med den kollektive trafik. Plustur kan kun bestilles via rejseplanen.dk i forbindelse med køb af en rejse. Prisen for [adresse] svarer altid til prisen for en 2 zoners enkeltrejse. På nuværende tidspunkt er borgerens pris 24 kr. Formålet med [adresse] er at styrke tilbuddet i den kollektive trafik, såldes at borgere kan foretage en samlet rejse med kollektiv trafik. Plustur vil i prøveperioden kunne benyttes af alle. Det er frivilligt for kommunerne i Sydtrafiks område at tilbyde produktet. Vejle Kommune har som den eneste kommune hidtil fravalgt produktet.

Ved at implementere [adresse] understøttes den grønne mobilitet i Vejle Kommune, da [adresse] vil give øget adgang til den kollektive trafik for borgere, som bor i områder med begrænset eller ingen busbetjening. Region Syddanmark og Sydtrafik vil det kommende skoleår indføre gratis [adresse] til unge med ungdomskort. Det vil styrke de unges adgang til kollektiv trafik. Projektet skal i første omgang gennemføres i perioden fra skolestart august 2022 til udgangen af juni 2023. Hvis projektet er en succes ønsker Regionen at indføre projektet permanent. Regionen dækker alle udgifter inkl. driftomkostninger til dem med ungdomskort. Da forsøgsperioden med [adresse] er for alle borgere, skal Vejle Kommune finansiere udgifterne til øvrige borgere som benytter [adresse].

Erfaringerne fra Esbjerg og Kolding, som er de byer Vejle Kommune normalt sammenligner sig med, viser at Vejle Kommune må forvente en årlig udgift på 125.000 kr. for [adresse]. Projektet evalueres efter et år med henblik på at indføre [adresse] permanent.

### Økonomi

Udgiften finansieres af innovationspuljen, hvor der i 2022 er 1,458 mio. kr.

### Klima og resiliensvurdering

Formålet med [adresse] er at understøtte den kollektive trafik i de områder, hvor der ikke er busbetjening i forvejen. Plustur understøtter den grønne mobilitetsplan.

### Sagens videre forløb

Sagen skal alene behandles af Teknisk Udvalg

### Teknik- og Miljødirektøren indstiller,

|  |  |
| --- | --- |
| at | Vejle Kommune indfører en forsøgsordning med [adresse] i perioden august 2022 til udgangen af juni 2023, |
| at | projektet evalueres i 2023, og |
| at | udgifterne til forsøgsordningen finansieres af innovationspuljen. |

### Beslutning

Godkendt.